

**visagino savivaldybės administracijos**

**direktorius**

**įsakymas**

**DĖL visagino savivaldybės administracijos direktoriaus**

**2019 m. sausio 4 d. įsakymO nr. įv-e-2 „dėl GYVENAMOJO BŪSTO BENDRUOMENINIAMS VAIKŲ GLOBOS NAMAMS STEIGTI PIRKIMO KOMISIJOS SUDARYMO, JOS DARBO REGLAMENTO IR PIRKIMO SĄLYGŲ PATVIRTINIMO“ PAKEITIMO**

2019 m. rugpjūčio \_\_\_ d. Nr. ĮV-E-\_\_\_\_

Visaginas

 Vadovaudamasis Lietuvos Respublikos vietos savivaldos įstatymo 18 straipsnio 1 dalimi, siekdamas išplėsti ir patikslinti gyvenamojo būsto bendruomeniniams vaikų globos namams steigti pirkimo sąlygas,

 pakeičiu Gyvenamojo būsto bendruomeniniams vaikų globos namams steigti pirkimo skelbiamų derybų būdu sąlygų aprašą, patvirtintą Visagino savivaldybės administracijos direktoriaus 2019 m. sausio 4 d. įsakymu Nr. ĮV-E-2 „Dėl Gyvenamojo būsto bendruomeniniams vaikų globos namams steigti pirkimo komisijos sudarymo, jos darbo reglamento ir pirkimo sąlygų patvirtinimo“, ir jį išdėstau nauja redakcija (pridedama).

|  |  |
| --- | --- |
| Administracijos direktorius | Virginijus Andrius Bukauskas |

PATVIRTINTA

Visagino savivaldybės administracijos direktoriaus

2019 m. sausio 4 d. įsakymu Nr. ĮV-E-2

(Visagino savivaldybės administracijos direktoriaus

2019 m. rugpjūčio \_\_\_ d. įsakymo Nr. ĮV-E-\_\_\_\_

redakcija)

**GYVENAMOJO BŪSTO BENDRUOMENINIAMS VAIKŲ GLOBOS NAMAMS STEIGTI PIRKIMO SKELBIAMŲ DERYBŲ BŪDU SĄLYGŲ APRAŠAS**

**I SKYRIUS**

**BENDROSIOS NUOSTATOS**

1. Visagino savivaldybės administracija (toliau – Savivaldybės administracija) skelbiamų derybų būdu siekia įsigyti vieną gyvenamąjį butą, turintį du sanitarinius mazgus, arba du viename aukšte, greta vienas kito, esančius gyvenamuosius butus, kuriuos būtų galima sujungti į vieną butą (toliau – būstas), bendruomeniniams vaikų globos namams.
2. Būstas perkamas vadovaujantis Žemės, esamų pastatų ar kitų nekilnojamųjų daiktų įsigijimo arba nuomos ar teisių į šiuos daiktus įsigijimo tvarkos aprašu, patvirtintu Lietuvos Respublikos Vyriausybės 2017 m. gruodžio 13 d. nutarimu Nr. 1036 „Dėl Žemės, esamų pastatų ar kitų nekilnojamųjų daiktų įsigijimo arba nuomos ar teisių į šiuos daiktus įsigijimo tvarkos aprašo patvirtinimo ir Lietuvos Respublikos Vyriausybės 2003 m. birželio 25 d. nutarimo Nr. 841 „Dėl Žemės, esamų pastatų ar kitų nekilnojamųjų daiktų pirkimų arba nuomos ar teisių į šiuos daiktus įsigijimų tvarkos aprašo patvirtinimo“ pripažinimo netekusiu galios“ (toliau – Aprašas), Gyvenamojo būsto bendruomeniniams vaikų globos namams steigti pirkimo ekonominiu ir socialiniu pagrindimu, patvirtintu Visagino savivaldybės administracijos direktoriaus 2018 m. lapkričio 29 d. įsakymu Nr. ĮV-E-391 „Dėl Gyvenamojo būsto bendruomeniniams vaikų globos namams steigti pirkimo ekonominio ir socialinio pagrindimo patvirtinimo“ bei šiuo sąlygų aprašu.
3. Gyvenamojo būsto bendruomeniniams vaikų globos namams steigti pirkimas bus finansuojamas Europos Sąjungos ir Visagino savivaldybės biudžeto lėšomis. Pirkimą organizuoja ir vykdo Visagino savivaldybės administracijos direktoriaus sudaryta Gyvenamojo būsto bendruomeniniams vaikų globos namams steigti pirkimo komisija (toliau – Komisija).
4. Pirkimas atliekamas laikantis lygiateisiškumo, nediskriminavimo, skaidrumo, abipusio pripažinimo, proporcingumo principų ir konfidencialumo bei nešališkumo reikalavimų.
5. Kandidatai privalo atidžiai perskaityti visus sąlygų aprašo reikalavimus, jų priedus ir laikytis juose nustatytų reikalavimų.

**II SKYRIUS**

**PIRKIMO OBJEKTAS IR PRIVALOMIEJI REIKALAVIMAI**

1. Pirkimo objektas – būstas su patogumais Visagino mieste.
2. Pirkimas atliekamas skelbiamų derybų būdu. Pirkimo tikslas – sudaryti būsto pirkimo sutartį.
3. Būstas, esantis bendrabučio tipo namuose ar avarinės būklės, arba būstas, esantis pastate, kuris (ar jo dalis) yra avarinės būklės, nebus perkamas.
4. Reikalavimai, kuriuos turi atitikti parduodamas būstas:
	1. bendras naudingas būsto plotas1 negali būti mažesnis kaip 112 kv. m ir ne didesnis kaip 139,99 kv. m (parduodant du viename aukšte, greta vienas kito, esančius gyvenamuosius butus, bendras abiejų gyvenamųjų butų naudingas būsto plotas1 negali būti mažesnis kaip 112 kv. m ir ne didesnis kaip 139,99 kv. m.);

*1Naudingasis būsto plotas – bendras gyvenamųjų kambarių ir kitų būsto patalpų (virtuvių, sanitarinių mazgų, koridorių, įmontuotų spintų, šildomų lodžijų ir kitų šildomų pagalbinių patalpų) plotas. Į naudingąjį būsto plotą neįskaitomas balkonų, terasų, rūsių, nešildomų lodžijų plotas.*

* 1. parduodant du viename aukšte, greta vienas kito, esančius būstus ar patalpas, vienos gyvenamosios patalpos gali būti sugretintos su kitomis, anksčiau buvusiomis gyvenamosios (komercinės ar prekybos) patalpomis, ir turi būti galimybė kitos paskirties patalpas atkurti į gyvenamosios paskirties patalpas. Taip pat leidžiama siūlyti nebaigtos statybos ar remontuojamas patalpas, kurios turi parengtus techninius projektus, leidžiančius po darbų užbaigimo patalpas registruoti kaip gyvenamąsias;
	2. būstas turi turėti du sanitarinius mazgus, pagal sąlygų 11 punkto reikalavimus;
	3. būstas turi būti su visais komunaliniais patogumais (vandentiekis, kanalizacija, centrinis šildymas, karštas vanduo, elektros tiekimo instaliacija);
	4. būste turi būti įrengti apskaitos prietaisai (šalto, karšto vandens, elektros);
	5. siūlomas parduoti būstas turi būti geros techninės būklės, tvarkingas, atitikti statybos bei specialiųjų normų (higienos, priešgaisrinės saugos ir kt.) reikalavimus:
		1. santechnikos įranga – vamzdynas, vonia arba dušas, klozetas, plautuvė, praustuvas, vandens maišytuvai – turi būti veikiantys;
		2. elektros įranga – šakutės lizdai, jungtukai, laidų instaliacija – turi būti tvarkinga;
		3. sienos, durys, lubos ir grindys turi būti tvarkingos (neištrupėjusios, neišlūžusios, be pelėsio ir pan.);
		4. langai turi būti sandarūs, techniškai tvarkingi;
		5. būstas Nekilnojamojo turto kadastro duomenimis negali būti fiziškai nusidėvėjęs daugiau kaip 60 procentų;
	6. būstas perkamas kartu su inventorizuotais ir teisiškai įregistruotais būstopriklausiniais (rūsiais, sandėliukais ir pan.), jei tokie yra, o būsto kadastro byla turi atitikti esamą būsto patalpų padėtį (išskyrus sąlygų 9.2 papunktyje numatytą atvejį);
	7. atsižvelgiant į tai, kad būstas turės būti pritaikytas neįgaliųjų poreikiams, būstas, esantis 2–9 aukštuose, turi būti pasiekiamas liftu, kurio durų plotis turi būti ne mažesnis kaip 80 centimetrų.
1. Parduodant du gyvenamuosius būstus taikomi sąlygų aprašo 9.1 ir 9.8 papunkčiuose nustatyti reikalavimai.
2. Pagal sąlygų 9.3 papunkčio reikalavimus tinkamu bus laikomas būstas turintis du atskirus sanitarinius mazgus, t. y.: turintis 2 atskirus tualetus arba turintis technines galimybes įrengti 2 atskirus tualetus (pvz. turi turėti neišmontuotą nuotekų kanalizacijos įvadą/įvadus) ir ne mažiau nei 1 (bet ne daugiau kaip 2 ) vonios kambarį(-ius).
3. Visais atvejais pagal sąlygų 9.3 papunkčio reikalavimus tinkamu būstu bus laikomas būstas, kuris:
	1. turi 2 atskirus tualeto kambarius ir 2 vonios kambarius;
	2. turi 2 atskirus tualeto kambarius ir 1 vonios kambarį;
	3. turi 1 tualeto kambarį su 2 klozetais ir 2 vonios kambarius;
	4. turi 1 tualeto kambarį su 2 klozetais ir 1 vonios kambarį;
	5. turi 1 tualeto kambarį ir 1 vonios kambarį su klozetu;
	6. turi 1 tualeto kambarį, 1 vonios kambarį ir 1 vonios kambarį su klozetu;
	7. turi 2 vonios kambariussu 1 klozetą kiekviename vonios kambaryje;
	8. kitaip atitinka sąlygų 11 punkte nustatytą reikalavimą ir tai yra priimtina Savivaldybės administracijai.
4. Būsto pirkimo–pardavimo sutarties sudarymo dieną nustatyta tvarka turi būti sumokėti visi mokesčiai už komunalines paslaugas, karštą ir šaltą vandenį, elektros ir šiluminę energiją bei kiti privalomi mokesčiai už būstą.
5. Siūlomas būstas negali būti ginčo objektas teisme, areštuotas, gali būti įkeistas (hipoteka), tačiau būsto pardavimo kaina turi būti ne mažiau nei 20 proc. didesnė nei įkeitimo dydis (kreditorinis įsipareigojimas).
6. Įvykdžius pirkimo procedūras, būstas ir jo priklausiniai (sandėliukai rūsyje) turi būti perduodami geros techninės būklės, tvarkingi, švarūs, atlaisvinti, be jokių apsunkinimų disponuoti ir valdyti.

**III SKYRIUS**

**PIRKIMO DOKUMENTAI IR JŲ TEIKIMAS**

1. Apie skelbiamas derybas ir paraiškų priėmimą paskelbiama Visagino savivaldybės interneto svetainėje www.visaginas.lt (skyriuje „Naujienos“) ir vietiniame laikraštyje. Paraiškų priėmimo terminas turi būti nustatomas ne trumpesnis kaip 14 kalendorinių dienų. Esant poreikiui ir / ar dalyvių prašymams šis terminas gali būti pratęsiamas.
2. Paraiškos dalyvauti skelbiamose derybose turi būti pateiktos iki skelbime nurodytos dienos ir valandos. Vėliau pateiktų paraiškų Komisija nenagrinėja.
3. Kandidatas paraišką dalyvauti derybose ir kitus dokumentus pateikia lietuvių kalba.
4. Į paraiškoje nurodytą kainą turi būti įskaičiuoti visi mokesčiai (jei kandidatas pagal Lietuvos Respublikos mokesčių administravimo įstatymą juos privalo (privalės) mokėti).
5. Pasiūlyme kandidatas nurodo pateikiamą konfidencialią informaciją, tačiau nurodyta būsto kaina negali būti konfidenciali.
6. Paraiškas gali pateikti fiziniai ar juridiniai asmenys.
7. Kandidatas, pageidaujantis parduoti būstą ir dalyvauti derybose, paraišką pateikia raštu, pagal sąlygų aprašo 1 priede pateiktą formą. Parduodant du atskirus būstus kandidatas privalo viename voke pateikti paraiškas kiekvienam būstui atskirai.Kartu su paraiška pateikiami šie dokumentai:
	1. siūlomo parduoti būsto:
		1. nuosavybę patvirtinančių dokumentų kopijos;
		2. kadastro duomenų bylos kopija;
		3. įgaliojimas, suteikiantis teisę asmeniui derėtis dėl būsto pardavimo, pasiūlymo ir būsto dokumentų pateikimo ir (ar) pirkimo sutarties sudarymo, kai paraiškos pateikėjas nėra būsto savininkas;
		4. bendraturčių ar atitinkamų institucijų sprendimas (sutikimas ir / ar leidimas) parduoti Būstą Lietuvos Respublikos civilinio kodekso nustatyta tvarka;
		5. pažyma apie būsto savininko įsipareigojimus bei įsiskolinimus, susijusius su namo modernizavimu, kreditu ir palūkanomis (pateikia asmenys, siūlantys parduoti būstą modernizuotame name);
		6. patalpų būklės aprašymą (2 priedas);
		7. sutikimą dėl duomenų iš VĮ Registrų centro gavimo (4 priedas);
		8. kiti Kandidato nuomone reikalingi dokumentai.
	2. paraiška ir paraiška ir kiti pagal šias sąlygas privalomi dokumentai pateikiami užklijuotame voke su atitinkamu užrašu „Būsto pirkimas Visagino mieste“, „Neatplėšti iki galutinio paraiškų termino pabaigos“, nurodami kandidato rekvizitai (vardas, pavardė, adresas ir telefono numeris ar įmonės pavadinimas, adresas ir telefono numeris).
8. Savivaldybės administracija neatsako už pašto vėlavimus ar kitus nenumatytus atvejus, dėl kurių paraiškos nebuvo gautos ar gautos pavėluotai. Pavėluotai gautos paraiškos grąžinamos kandidatams registruotu laišku.
9. Paraiška turi būti pateikta paštu registruotu laišku, įteikta pašto kurjerio arba pareiškėjo (ar jos įgalioto asmens) asmeniškai adresu: Visagino savivaldybės administracija, Parko g. 14, 31140 Visaginas, 109 kab., iki skelbime nurodytos datos, darbo dienomis ir darbo valandomis.
10. Kandidatas iki galutinio paraiškų pateikimo termino turi teisę pakeisti, papildyti arba atšaukti savo paraišką. Toks pakeitimas arba pranešimas, kad paraiška atšaukiama, pripažįstamas galiojančiu, jeigu Komisija jį gauna raštu iki paraiškos pateikimo termino pabaigos.
11. Išlaidos, susijusios su paraiškų pateikimu ir dalyvavimu derybose, kandidatams nekompensuojamos.

**IV SKYRIUS**

**KANDIDATŲ ATRANKA DERYBOMS, KVIETIMAS DERĖTIS IR DERYBOS**

1. Vokai su paraiškomis atplėšiami Komisijos posėdyje. Paraiškos vertinamos konfidencialiai, nedalyvaujant paraiškas pateikusiems kandidatams ar jų atstovams.
2. Susipažinimo su paraiškomis posėdyje turi teisę dalyvauti paraiškas pateikę Kandidatai. Vėlesni Paraiškos vertinamo etapai vykdomi konfidencialiai, nedalyvaujant paraiškas pateikusiems kandidatams ar jų atstovams.
3. Susipažinimo su paraiškomis metus komisija susirinkusiems paskelbia kiek yra gauta paraiškų ir ar paraiškos pateiktos laikantis derybų sąlygų nustatytų reikalavimų.
4. Komisija nagrinėja:
	1. ar paraiška atitinka sąlygų apraše nustatytus reikalavimus;
	2. ar siūlomas pirkti būstas atitinka sąlygų aprašo reikalavimus.
5. Iškilus klausimų dėl paraiškų turinio ir Komisijai paprašius, kandidatai iki derybų pradžios privalo pateikti papildomus tikslinimus bei paaiškinimus, nekeisdami paraiškos turinio.
6. Komisija atmeta kandidato paraišką, jeigu:
	1. kandidatas kartu su paraiška nepateikė reikalaujamų dokumentų ar informacijos ir Komisijai paprašius juos patikslinti, papildyti arba paaiškinti, iki derybų pradžios to nepadarė;
	2. paraiška (taip pat siūlomas pirkti būstas) neatitinka sąlygų apraše nustatytų reikalavimų;
	3. kandidatas pateikė melagingą informaciją.
7. Komisija ne vėliau kaip per 5 (penkias) darbo dienas nuo paskutinės pasiūlymų pateikimo dienos pateikia kandidatui motyvuotą atsakymą, kodėl kandidato pasiūlymas atmetamas.
8. Siūlomą pirkti būstą ne vėliau kaip per 5 (penkias) darbo dienas nuo paskutinės pasiūlymų pateikimo dienos apžiūri ir įvertina siūlomų pirkti būstų atitiktį pirkimo sąlygų reikalavimams. Apžiūroje dalyvauja ne mažiau kaip 3 Komisijos nariai, kurie užpildo Techninės būsto būklės vertinimo formą (3 priedas) ir atitinkamai skiria vertinimo balus.
9. Jeigu būsto techninės būklės duomenys neatitinka pirkimo sąlygose nustatytų reikalavimų, kandidato pasiūlymas atmetamas.
10. Kandidatams, kurių paraiškos nebuvo atmestos, Komisija ne vėliau kaip per 5  (penkias) darbo dienas nuo pasiūlymo ir parduodamų būstų dokumentų pateikimo termino pabaigos vienu metu išsiunčia kvietimą derėtis dėl kainos, nurodo tikslų derybų laiką ir vietą, papildomus dokumentus, kuriuos reikia pateikti deryboms, preliminarią derybų dienotvarkę.
11. Derybų procedūrų metu Komisija:
	1. derasi su kiekvienu kandidatu atskirai;
	2. nustato derybų su kandidatais eilę;
	3. tretiesiems asmenims negali atskleisti jokios iš kandidato gautos su jo dalyvavimu derybose susijusios informacijos be jo sutikimo.
12. Visiems dalyviams taikomi vienodi reikalavimai, suteikiamos vienodos galimybės ir pateikiama vienoda informacija.
13. Gavus pasiūlymą pirkti du būstus vertinimo procedūra ir derybos dėl būsto kainos vedamos kiekvienam būstui atskirai. Nesusitarus dėl vieno iš bendrai parduodamų būstų kainos, nei vienas iš parduodamų būstų nebus perkamas.
14. Derybos protokoluojamos. Derybų protokolą pasirašo Komisijos pirmininkas, jos nariai ir kandidatas, su kuriuo derėtasi, arba jo įgaliotas atstovas.
15. Komisija, atsižvelgdama į derybų rezultatus, sudaro pasiūlymų eilę ir visiems derybose dalyvavusiems kandidatams išsiunčia informaciją apie derybų rezultatus.
16. Komisija, prieš priimdama sprendimą dėl derybas laimėjusio kandidato, inicijuoja šio kandidato pasiūlyto būsto individualų turto vertinimą.
17. Atlikus sąlygų aprašo 42 punkte nurodytą vertinimą, kurio metu buvo nustatyta mažesnė nei kandidato pasiūlyta kaina, kandidatas gali būti pakartotinai kviečiamas derėtis dėl būsto kainos.
18. Jeigu, įvykus pakartotinėms deryboms, laimėjusio kandidato pasiūlyta kaina yra daugiau kaip 20 procentų didesnė nei būsto individualiame turto vertinime nurodyta kaina, Komisija inicijuoja kito pagal sudarytą eilę kandidato parduodamo būsto individualų vertinimą ir pakartotines derybas dėl šio būsto kainos.
19. Sprendimą dėl derybas laimėjusio kandidato Komisija priima ne anksčiau kaip po 7 darbo dienų nuo informacijos apie derybų rezultatus raštu išsiuntimo visiems derybose dalyvavusiems kandidatams dienos, išskyrus atvejį, kai derybose dalyvauja vienas kandidatas.
20. Laimėjęs kandidatas, po derybų nepagrįstai atsisakęs sudaryti pirkimo sutartį, per 5 darbo dienas nuo pranešimo apie pirkimo procedūrų nutraukimą dėl jo (laimėjusio kandidato) atsisakymo sudaryti šią sutartį gavimo dienos, į Savivaldybės administracijos nurodytą sąskaitą sumoka 50 procentų Savivaldybės administracijos patirtų laimėjusio kandidato pasiūlyto būsto individualaus vertinimo išlaidų.
21. Komisija gali sudaryti pirkimo sutartį su pirminį pasiūlymą pateikusiu kandidatu, taip pat pirminį kandidato pasiūlymą vertinti kaip galutinį, jei jis neatvyksta į derybas, tačiau iki derybų pradžios raštu informuoja Komisiją apie tai, kad jo pirminį pasiūlymą vertinti kaip galutinį.
22. Pirkimo procedūros baigiasi, kai:
	1. nutraukiamos pirkimo procedūros dėl aplinkybių, dėl kurių pirkimas tampa nenaudingas ar neteisėtas, arba nesutarimo dėl pirkimo kainos ar kitų sąlygų;
	2. sudaroma pirkimo sutartis;
	3. kandidatas atsisako pasirašyti sutartį ir nėra kito kandidato, kuris atitiktų sąlygų apraše nustatytus reikalavimus;
	4. visų kandidatų pateikti parduodamų būstų dokumentai neatitinka pirkimo dokumentuose nustatytų reikalavimų;
	5. per nustatytą terminą nebuvo gautas nė vienas pasiūlymas.

**V SKYRIUS**

**VERTINIMO KRITERIJAI**

1. Komisija sudaro atskirą perkamų būsto pasiūlymų eilę pagal ekonominio naudingumo vertinimo kriterijus. Nustatomas laimėtojas, kurio ekonominio naudingumo vertinimo kriterijų suma yra didžiausia.
2. Pasiūlymų vertinimo kriterijai:

|  |  |  |
| --- | --- | --- |
| Eil. Nr. | Vertinimo kriterijai | Ekonominio naudingumo įvertinimas balais |
| 1. | Kaina (K) | maksimalus balas – 75 |
| 2. | Techninė būklė (T) | maksimalus balas – 15 |
| 3. | Bendras naudingasis plotas (P):* nuo 112 iki 125,99 m2;
* nuo 126 iki 139,99 m2
 | maksimalus balas – 10:105 |
| 4. | Maksimalus bendras balas | 100 |

1. Ekonominio naudingumo nustatymas:
	1. Ekonominis naudingumas (EN) apskaičiuojamas sudedant pasiūlymo kainos (K) ir kitų kriterijų – techninės būklės (T) ir bendro naudingojo ploto (P) balus:

EN = K + T + P

* 1. Pasiūlymo kainos balas apskaičiuojamas siūlomo parduoti būsto vidutinę rinkos vertę1 (Kvid) ir kandidato raštu pasiūlyme (vėliau – derybose) nurodytos būsto kainos (Kp) santykį dauginant iš vertinimui skirto kainos maksimalaus balo (75)2:

K = Kvid / Kp x 75

* 1. Techninės būklės vertinimo kriterijaus (T) balas skiriamas pirkimo komisijos, apžiūrėjus būstą ir surašius apžiūros aktą.

 **Pastabos:**

1 – vidutinė rinkos vertė nustatoma pagal VĮ Registro centro svetainėje pateikiamą nekilnojamojo daikto vidutinę rinkos kainą (pagal unikalų numerį);

2 – jei kandidato siūloma būsto kaina (Kp) yra mažesnė už vidutinę rinkos vertę (Kvid), tai laikoma, kad pasiūlymo kainos balas (K) yra lygus 75.

**VI SKYRIUS**

**PRETENZIJŲ PATEIKIMAS IR NAGRINĖJIMAS**

1. Kiekvienas pirkimu suinteresuotas kandidatas, kuris mano, kad Komisija nesilaikė Įsigijimo tvarkos aprašo nuostatų ir pažeidė ar pažeis jo teisėtus interesus, turi teisę raštu per 5  darbo dienas nuo informacijos apie priimtą sprendimą išsiuntimo kandidatams dienos pareikšti Komisijai pretenziją.
2. Komisija išnagrinėja pretenziją ir priima motyvuotą sprendimą ne vėliau kaip per 5 darbo dienas nuo pretenzijos gavimo dienos, taip pat ne vėliau kaip kitą darbo dieną raštu praneša pretenziją pateikusiam kandidatui ir kitiems derybose dalyvavusiems kandidatams apie priimtą sprendimą.

**VII SKYRIUS**

**PIRKIMO SUTARTIS**

1. Savivaldybės administracijos direktorius, atsižvelgdamas į Komisijos sprendimą dėl derybas laimėjusio kandidato, pateikia Visagino savivaldybės tarybai tvirtinti sprendimo pirkti būstą nuosavybėn projektą. Savivaldybės administracijos direktorius per 3 darbo dienas nuo Visagino savivaldybės tarybos sprendimo įsigaliojimo derybas laimėjusiam kandidatui išsiunčia kvietimą sutaryti pirkimo sutartį.
2. Jeigu kandidatas, kuriam pasiūlyta sudaryti pirkimo sutartį, neatvyksta sudaryti pirkimo sutarties sutartu laiku, atsisako sudaryti pirkimo sutartį derybose sutartomis sąlygomis arba pirmenybės teisę įsigyti turtą realizuoja šią teisę turintys asmenys ir dėl to kandidatas negali sudaryti sutarties, laikoma, kad jis atsisakė sudaryti pirkimo sutartį. Tokiu atveju Komisija inicijuoja sąlygų aprašo 44 punkte nurodytą procedūrą.
3. Būsto pirkimo–pardavimo sutarties sudarymo išlaidas dengia būstą parduodanti šalis.
4. Fiziniai ar juridiniai asmenys, sudarę pirkimo–pardavimo sutartį, būstą privalo atlaisvinti ne vėliau kaip per 30 kalendorinių dienų po pirkimo-pardavimo sutarties sudarymo dienos.

Gyvenamojo būsto bendruomeniniams

vaikų globos namams steigti pirkimo

skelbiamų derybų būdu sąlygų aprašo

1 priedas

(siūlytojo rekvizitai – vardas, pavardė, asmens kodas arba juridinio asmens pavadinimas, kodas)

(adresas, telefonas, el. paštas)

(banko pavadinimas, kodas ir sąskaita banke)

Gyvenamojo būsto bendruomeniniams

vaikų globos namams steigti

pirkimo komisijai

PARAIŠKA

(data)

 **Parduodamo būsto rekvizitai**

Adresas \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_,

bendras naudingas plotas\_\_\_\_\_\_\_\_\_\_\_\_\_\_\_\_ kv. m, kambarių skaičius \_\_\_\_\_\_\_\_\_\_, statybos metai \_\_\_\_\_\_\_\_\_\_\_\_\_\_\_.

**Perkančioji organizacija** – Visagino savivaldybės administracija.

 Toliau pasirašęs kandidatas (jei dalyvauja įmonė, parašas tvirtinamas įmonės antspaudu) yra suinteresuotas dalyvauti šiose derybose ir sudaryti pirkimo–pardavimo sutartį.

Parduodamo būsto pradinė **kaina** \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ eurų

(\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ eurų).

(suma skaičiais ir žodžiais)

Parduodamo būsto apžiūrėjimo sąlygos (Komisijai ir turto vertintojui): \_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(laikas, kada galima apžiūrėti būstą, kandidato įgalioto atstovo, į kurį galima kreiptis dėl būsto apžiūrėjimo,

vardas, pavardė, telefono numeris)

Kitos kandidato siūlomos pirkimo sąlygos\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Patvirtinu, kad:

1. Pasiūlymas atitinka pirkimo dokumentų reikalavimus ir sąlygas.
2. Iki bus sudaryta oficiali pirkimo–pardavimo sutartis, šis pasiūlymas galioja kaip įpareigojanti sutartis.
3. Esu informuotas, kad po derybų nepagrįstai atsisakęs sudaryti pirkimo sutartį, privalėsiu į Visagino savivaldybės administracijos nurodytą sąskaitą sumokėti 50 procentų mano siūlomo parduoti būsto individualaus vertinimo išlaidų.

 Šiame pasiūlyme yra pateikta ir **konfidenciali**informacija (nurodykite, kuri pateikta informacija / dokumentai yra konfidencialūs):

|  |  |  |
| --- | --- | --- |
| Eil. Nr. | Pateikto dokumento pavadinimas | Dokumento puslapių skaičius |
|  |  |  |
|  |  |  |

 PRIDEDAMA:

1. Nuosavybę patvirtinančių dokumentų kopijos, \_\_\_ lapas (-ai).
2. Kadastro duomenų bylos kopija, \_\_\_ lapas (-ai).
3. Įgaliojimus patvirtinantys dokumentai, suteikiantys teisę asmeniui derėtis dėl buto pardavimo, jei paraišką teikia ne pats savininkas, \_\_\_ lapas (-ai).

(kandidato pareigos, jei atstovauja juridiniam asmeniui) (parašas) (vardas, pavardė)

Gyvenamojo būsto bendruomeniniams

vaikų globos namams steigti pirkimo

skelbiamų derybų būdu sąlygų aprašo

2 priedas

**SIŪLOMŲ PARDUOTI PATALPŲ BŪKLĖS APRAŠYMAS**

 , Visagino savivaldybė

 (būsto adresas)

Būsto savininkas (ar jo įgaliotas atstovas)

 (vardas ir pavardė)

Parduodamo būsto:

Sienos

(tinkuotos, tapetuotos, dažytos, medinės ir kt.)

lubos

(kreiduotos, tinkuotos, balintos, pakabinamos ir kt.)

durys

(medinės, faneruotos, natūralaus medžio masyvo, šarvuotos ir kt.)

langai

(plastikiniai, mediniai ir kt.)

grindys \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(laminuotos, parketas, linoleumas, kiliminė danga ir kt.)

santechninė įranga \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

tualetų skaičius

vonios kambarių skaičius

yra techninės galimybės įrengti dar vieną tualetą \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

viryklė

apskaitos prietaisai

šildymo sistema

(centralizuotos ir kt.)

PASTABOS

Būsto savininkas

arba jo įgaliotas atstovas \_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(parašas) (vardas ir pavardė)

Gyvenamojo būsto bendruomeniniams

vaikų globos namams steigti pirkimo

skelbiamų derybų būdu sąlygų aprašo

3 priedas

**TECHNINĖS BŪSTO BŪKLĖS VERTINIMAS**

 Būsto, priklausančio \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_,

(vardas, pavardė arba juridinio asmens pavadinimas)

esančio \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(adresas)

|  |  |  |  |  |
| --- | --- | --- | --- | --- |
| Eil. Nr. | Techninio vertinimo kriterijų pavadinimas, vertinimo parametrai | Vertinimo balai | Vertinimas balais | Pastabos |
| **1.** | **Langai (T)** |  |  |  |
| 1.1. | be stiklo paketų | 0 |  |  |
| 1.2. | su stiklo paketais | 0–4 |  |  |
|  | **Parametras**:būsto visi langai be stiklo paketų (nepakeisti) – 0 balų;kai dalis būsto langų (mažiau kaip 50 proc.) su stiklo paketais – 1 balas;kai dalis būsto langų (50 proc. ir daugiau) su stiklo paketais – 2 balai;kai visi būsto langai su stiklo paketais – 4 balai. |  |  |  |
| **2.** | **Remonto būklė (T)** |  |  |  |
| 2.1 | virtuvėje | 0–4 |  |  |
|  | **Parametras:**iš esmės atitinka sąlygų aprašo 9 punkto reikalavimus, tačiau grindų, sienų ir lubų apdaila susidėvėjusi ir reikalaujanti remonto, virtuvės įranga ir jos furnitūra pasenusi (10 ir daugiau metų) – 0 balų;iš esmės atitinka sąlygų aprašo 9 punkto reikalavimus, tačiau grindų, sienų ir lubų apdaila su nežymiais defektais, virtuvės įranga ir jos furnitūra techniškai tvarkinga – 1 balas;atitinka visus sąlygų aprašo 9 punkto reikalavimus, grindų, sienų ir lubų apdaila bei virtuvės įranga ir jos furnitūra be matomų defektų, techniškai ir estetiškai tvarkinga – 2 balai;atitinka visus sąlygų aprašo 9 punkto reikalavimus, grindų, sienų ir lubų apdaila po remonto, virtuvės įranga ir jos furnitūra techniškai ir estetiškai tvarkinga – 4 balai. |  |  |  |
| 2.2. | vonioje ir tualete\* | 0–4 |  |  |
|  | **Parametras:**iš esmės atitinka sąlygų aprašo 9 punkto reikalavimus, tačiau grindų, sienų ir lubų apdaila susidėvėjusi ir reikalaujanti remonto, santechnika pasenusi (10 ir daugiau metų) – 0 balų;iš esmės atitinka sąlygų aprašo 9 punkto reikalavimus, tačiau grindų, sienų ir lubų apdaila su nežymiais defektais, santechnika tvarkinga – 1 balas;atitinka visus sąlygų aprašo 9 punkto reikalavimus, grindų, sienų ir lubų apdaila bei santechnika be matomų defektų, techniškai ir estetiškai tvarkinga – 2 balai;atitinka visus sąlygų aprašo 9 punkto reikalavimus, grindų, sienų ir lubų apdaila po remonto, santechnika techniškai ir estetiškai tvarkinga – 4 balai. |  |  |  |
| 4.3. | kambariuose ir koridoriuje\*\* | 0–3 |  |  |
|  | **Parametras:**iš esmės atitinka sąlygų aprašo 9 punkto reikalavimus, tačiau grindų, sienų ir lubų apdaila susidėvėjusi ir reikalaujanti remonto – 0 balų; iš esmės atitinka sąlygų aprašo 9 punkto reikalavimus, tačiau grindų, sienų ir lubų apdaila su nežymiais defektais – 1 balas;atitinka visus sąlygų aprašo 9 punkto reikalavimus, grindų, sienų ir lubų apdaila po remonto, estetiškai tvarkinga – 2 balai. |  |  |  |
| **3.** | **Būsto aukštas (T)** | 1-10 |  |  |
|  | **Parametras:**būstas yra ketvirtame–devintame aukšte – 1 balas;būstas yra antrame–trečiame aukšte – 5 balai;būstas yra pirmame aukšte – 10 balų.  |  |  |  |
| **4.**  | **Būsto išplanavimas (T)****Parametras:** | 1-10 |  |  |
|  | Vertinama pagal sąlygų aprašo 9 punkte nustatytus reikalavimus nuo 1 iki 10 balų |  |  |  |
|  | Balų suma | 35 |  |  |

 \* Šiam kriterijui įvertinti skaičiuojamas surinktų balų vidurkis, gaunamas įvertinus kiekvieną atskirą būste esančią vonią ir tualetą.

 \*\* Šiam kriterijui įvertinti skaičiuojamas surinktų balų vidurkis, gaunamas įvertinus kiekvieną atskirą kambarį ir koridorių.

Apskaitos prietaisai \_\_\_\_\_\_\_\_\_\_\_\_\_\_\_\_ plombos \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_.

 (yra / nėra) (pažeistos / nepažeistos)

Kitos pastabos \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_.

Komisijos nariai: (parašai) (vardai, pavardės)

Gyvenamojo būsto bendruomeniniams

vaikų globos namams steigti pirkimo

skelbiamų derybų būdu sąlygų aprašo

4 priedas

(vardas ir pavardė)

(deklaruotos gyvenamosios vietos adresas)

(parduodamo būsto adresas, registro Nr.)

(telefono numeris)

Visagino savivaldybės administracijai

**SUTIKIMAS**

(data)

Sutinku, kad Visagino savivaldybės administracija gautų duomenis iš VĮ Registrų centro apie parduodamą būstą.

 \_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(parašas) (vardas, pavardė)